section_heading: Odlike
paragraph_text: U trezvenom ozračju i slikovnom naturalizmu slika podsjeća na umjetnikovu sliku Polaganje Krista u grob. Tako se na objema slikama nalazi dramatična draperija, ovdje krvavo crvena u najgornjem dijelu slike prekrivajući njezinu trećinu.Agnes Alfandari, Death of the Virgin, Louvre Pristupljeno 14. listopada 2016. Kompozicija je organizirana oko Djevice, glavne teme, koju u prirodnoj veličini okružuju zgrčena Marija Magdalena i apostoli dok se ostali miješaju oko njih. Caravaggio napušta manirističku ekspresivnost i tugu likova jednostavno izražava tako što ih je naslikao u emotivnoj tišini s pognutim glavama. Gospina svetost je naglašena tek jako tankom aureolom. Caravaggiju je najvažnija njezina psihičku prisutnost, pogođena zasljepljujućim svjetlom. Umjetnik stvara iluziju dubine kroz serije svijetlih područja, od Marije Magdalene oko prodire dalje u sliku prolazeći s Marijinog lica na apostole. Koristeći se nijansama svijetlosti i sjene, Caravaggio je snažno prikazao volumen predmeta, figura i odjeće.